Γκούντρεντ, κόμισσα του Νόρφολκ

Η Γκούντρεντ ντε Μπώμοντ , αγγλ.: Gundred, Countess of Norfolk (απεβ. 1200-1206) από τον Οίκο ντε Μπώμοντ ήταν Αγγλο-Νορμανδή ευγενής και ιδρύτρια τού Μοναστηριού Μπάνγκεϋ . Ήταν κόρη τού Ρογήρου ντε Μπώμοντ κόμη τού Γουόρικ, και τής συζύγου του, Γκούντρεντ ντε Βαρέν. Ο πρώτος σύζυγός της ήταν ο Ούγος Μπίγκοντ κόμης τού Νόρφολκ (απεβ. το 1177), και ο δεύτερος σύζυγός της, Ρογήρος ντε Γκλάνβιλ, αδελφός τού αρχιδικαστή (justiciar) Ρανούλφ ντε Γκλάνβιλ. Στους Κώδικες τής Κουρίας, αναφέρεται πάντα ως «κόμισσα Γκούντρεντ». 

 Πρώτος γάμος 
Ο Γκούντρεντ παντρεύτηκε τον Ούγο μετά την ακύρωση τού πρώτου γάμου του, κάποια στιγμή πριν από το 1160. Ίδρυσε το μοναστήρι στο Μπάνγκεϋ περίπου εκείνη την εποχή, με γαίες από το maritagium (προίκα) της, συμπεριλαμβανομένων πέντε εκκλησιών στο Μπάνγκεϋ, το Μέτινγχαμ και το Ιλκέτελσεϊλ.  Η Γκούντρεντ και ο Ούγος απέκτησαν δύο γιους, τον Ούγο και τον Γουλιέλμο.  S. J. Bailey (1948), "The Countess Gundred's Lands", The Cambridge Law Journal 10(1): 84–103.   Μία κάποια «κόμισσα Γκούντρεντ», τής οποίας το όνομα εμφανίζεται στο <i id="mwJQ">Liber Vitae</i> τού Ντάραμ μετά από αυτό τού κόμη Γουλιέλμου ΦιτζΠάτρικ, ήταν πιθανώς σύζυγος τού κόμη, ή πιθανώς μία  κόρη τού κόμη και τής κόμισσας τού Νόρφολκ. 

Μετά το τέλος τού κόμη, ο Γκούντρεντ διεκδίκησε τα αποκτήματα τού συζύγου της, συμπεριλαμβανομένης τής κομητείας, στο όνομα τού δικού της γιου Ούγου. Ως αποτέλεσμα, ο βασιλιάς Ερρίκος Β΄ κατάσχεσε την κομητεία και την περιουσία τού εκλιπόντος κόμη. Μετά την άνοδο στον θρόνο τού Ριχάρδου Α΄ το 1189, ο θετός γιος της, Ρογήρος Μπίγκοντ, αναγνωρίστηκε ως κόμης. Το 1196 ο βασιλιάς παρέδωσε τρία αμφισβητούμενα αρχοντικά στο Σάφολκ στον Ρογήρο. Την ίδια χρονιά, αυτός μήνυσε την Γκούντρεντ για μισό ιπποτικό φέουδο που είχε αγοράσει, ενώ ήταν παντρεμένη με τον κόμη Ούγο. Επικαλούμενο μυστική αγωγή, το δικαστήριο έκρινε υπέρ του: Η Γκούντρεντ «δεν μπορούσε να έχει κινητά περιουσιακά στοιχεία για τον εαυτό της κατά την εποχή τού συζύγου της, που δεν ήταν τού συζύγου της». Τελικά το 1199 ο νεότερος Ούγος παραιτήθηκε από τα δικαιώματά του στον ετεροθαλή αδελφό του, σε αντάλλαγμα για ένα φέουδο. 

Παρά τη διαφωνία τους, ο Ρογήρος παραχώρησε στην Γκούντρεντ μία πρόσοδο χηρείας (dower). Το 1194, όταν κάποιος Ίβο κίνησε μία αγωγή θανάτου προγόνων εναντίον τής Γκούντρεντ για μέρος τής προίκας της, ο θετός γιος της την υπερασπίστηκε. Το 1196 σε μία αγωγή θανάτου προγόνων, αναγνώρισε ότι η «ελεύθερη πρόσοδός» της θα περνούσε στον Ρογήρο και τούς κληρονόμους του, μετά το τέλος της. Το 1199, μετά την επίλυση τής διαφωνίας του με τον νεότερο Ούγο, ο Ρογήρος παραχώρησε το χωριό Λιτλ Μπράντλεϋ στη Γκούντρεντ, για να διευθετήσει οριστικά το ζήτημα τής προσόδου της. 

 Δεύτερος γάμος 
Η Γκούντρεντ πιθανόν να γνώρισε τον δεύτερο σύζυγό της ήδη από το 1166, καθώς εκείνη τη χρονιά έλαβε ένα φέουδο από τον κόμη Ούγο. Η ημερομηνία τού γάμου είναι αβέβαιη, όπως και η ημερομηνία θανάτου τού συζύγου. Ήταν ζωντανός το 1192, και νεκρός το 1196. Κληρονόμος του ήταν η ανιψιά του, η Αγνή, κόρη τού αδελφού του Γουλιέλμου. Το 1196 η Γκούντρεντ μήνυσε τον πρώτο σύζυγο τής Αγνής, τον Θωμά Μπίγκοντ, για την πρόσοδο που τής οφειλόταν ως χήρα τού Ρογήρου: τα τρία χωριά Γιόξφορντ, Μίντλετον και Ράφτον. Το 1198 πλήρωσε στον βασιλιά 100 λίρες, για το δικαίωμα να μην ξαναπαντρευτεί ποτέ παρά τη θέλησή της. Το 1199 μήνυσε τον 2ο σύζυγο τής Αγνής, τον Ροβέρτο ντε Κρεκ, για την προίκα που ισχυριζόταν ότι δεν είχε λάβει. 

Λίγο πριν το 1197, η Γκούντρεντ απέκτησε γη στο Γουάνγκφορντ. Αυτή και ο γιος της Ούγος έδωσαν φόρο υποτέλειας στον Γουίλιαμ Μπρομ. Ο νεότερος Ούγος φαίνεται ότι απεβίωσε το 1203 χωρίς απογόνους, πιθανώς πριν από τη μητέρα του. Εκείνη παραχώρησε τη γη τού Γουάνγκφορντ στο μοναστήρι Μπάνγκεϋ. Ο νεότερος γιος της, Γουλιέλμος, ήταν κληρονόμος αυτής και τού Ούγου. 

 Αναφορές 

Κατηγορία:Οίκος ντε Μπώμοντ